open-index/open-wikipedia-markdown huggingface dataset:
Juan Carlos Ferrero

**Juan Carlos Ferrero Donat** (rođen 12. februara 1980) je nekadašnji prvi teniser svijeta iz Španije. Osvojio je Rolan Garos 2003, a u septembru iste godine je postao 21. teniser koji je dospio na prvo mjesto ATP liste. Takođe je bio finalista na Rolan Garosu 2002. i Otvorenom prvenstvu SAD 2003. Dobio je nadimak „-{Mosquito}-“ () zbog njegove brzine i mentalne izdržljivosti.

## Lični život
Ferero je počeo da igra tenis sa sedam godina sa njegovim ocem, Eduardom, koji često putuje sa sinom. Ima dvije sestre, Anu u Lauru. Divi se nekadašnjem prvom teniseru svijeta i dvostrukom osvajaču Rolan Garosa, Džimu Kurijeru.
Fererova inspiracija je bila njegova majka, Rozario, koja je umrla od raka kada je on imao 17 godina. Jedan je od rijetkih tenisera koji su stigli bar do četvrtfinala na svakom grend slem turniru.
U njegovom vlasništvu se nalazi dio Otvorenog prvenstva Valensije. Njegov fitnes trener je Migel Maeso, a treniraju ga Antonio Martinez (od 1989) i Salvador Navaro (od maja 2008), koji većinu vremena putuje sa njim.

## Stil igre i oprema
Iako je Ferero bio poznat kao jedan od najboljih igrača na šljaci na početku karijere, on se istakao kao svestran teniser koji se dobro snalazi na svakoj podlozi zbog dobrih rezultata na terenima sa tvrdom podlogom. Izjavio je da najviše voli da igra na terenima sa tvdom podlogom. Teniski eksperti se slažu da se Fererova igra na šljaci dobro prilagodila tvrdoj podlozi zbog njegovog agresivnog stila igre. On ima jedan od najboljih forhenda u igri i izuzetno je brz na terenu. Njegov sponzor odjeće je -{Joma}-, a -{Prince Sports}- je njegov sponzor reketa.

## Finala velikih turnira
### Grend slem finala

### Finala masters serije: 6 (4–2)

### Masters kup finala: 1 (0–1)

## Finala u karijeri: 32 (14–18)

## Uspjeh u pojedinačnoj konkurenciji

## Zarada od turnira

: * od 14. juna 2010.

## Reference

## Vanjske veze
* Zvanična internet prezentacija  
* Ferero na sajtu ATP-a
* Ferero  na sajtu Dejvis kupa

## Vanjske veze

* Official site  
* 
*
Carlos Moyà

**Karlos Moja Lompart** (, 27. oktobar 1976) je bivši španski teniser.

## Karijera
Karijeru je započeo 1995. godine. Osvojio je 20 turnira, a 1998. osvojio svoj prvi i jedini Grend slem turnir Rolan Garos, igrao je i finale na prvenstvu Australije 1997. godine ali je poražen od Pita Samprasa u tri seta. 15. marta 1999. godine je bio rangiran na 1. mjesto svjetske ATP liste, ali se zadržao svega 2 nedelje na tom mjestu.

## Izvori

## Vanjske veze

* 
*
Wayne Rooney

**Wayne Mark Rooney** (Liverpool, 24. listopada 1985.) je engleski nogometaš i reprezentativac koji trenutno igra za Derby County. 

Rooney je 2003. godine debitirao za reprezentaciju te tako postao najmlađi reprezentativac u povijesti (što će kasnije oboriti Theo Walcott), a ubrzo i najmlađi strijelac u povijesti reprezentacije. Na Euru 2004 postigao je 4 gola i, u jednoj fazi, bio najmlađi strijelac u povijesti natjecanja. Nastupao je i na svjetskim prvenstvima 2006. i 2010., a izbornik Hodgson pozvao ga je i na UEFA Euro 2012. Rooneyja danas mnogi smatraju najboljim engleskim nogometašem. Dva puta je proglašavan igračem godine, ali, zajedno s Davidom Beckhamom, drži ozloglašeni reprezentativni rekord za najviše crvenih kartona - i Rooney i Beckham su isključivani dva puta. 

Karijeru je s 9 godina započeo u Evertonu, s kojim je 2002. godine potpisao profesionalni ugovor. U Evertonu provodi dvije sezone, kada za £25,600,000 prelazi u Manchester United. Iste godine, dobio je nadimak "Wazza". S Rooneyjem u ekipi, United je osvojio četiri prvenstva, Ligu prvaka i dva liga kupa. Također, dva puta su bili drugoplasirani i u ligi i u Ligi prvaka. Kada je u travnju 2012. godine postigao svoj 180. pogodak, Rooney je postao četvrti strijelac u povijesti kluba.

Svojedobno je bio treći najplaćeniji nogometaš u svijetu, iza Lea Messija i Cristiana Ronalda.
Samsun

**Samsun** (antički *Amisus*) je grad na obali Crnog mora u Turskoj od 363 180 stanovnika , administrativni centar Provincije Samsun od 1 209 137, u regiji Crno more. 

## Historija

starogrčki Amisus, koji je ležao na rtu sjeverozapadno od modernog centra grada, osnovan je u 7. vijeku pne., on je bio nakon Sinopa najveća miletska kolonija na Crnom moru. Nakon kratkog vremena pod Aleksandrom Velikim osvajanja u 4. vijeku pne., dolazi pod vlast Pontskog kraljevstva pod kojim prosperira sve dok ga nisu zauzeli Rimljani 71. pne., tad su njegovi branitelji izgorjeli sa svojim gradom, ne želivši se predati 

Za Bizanta se i dalje zvao - Amisos, u 12. vijeku zauzeli su ga Turci seldžuci i preimenovali u Samsun. Za njihove vlasti nadmašio je susjedni Sinop kao centar trgovine između Evrope i Centalne Azije. U to vrijeme Genovežani su osnovali svoju veliku trgovačku koloniju. 

Osmanski sultan Bajazid I zauzeo je grad sredinom 14. vijeka, ali ga je izgubio nakon poraza od mongolskog vladara Timura - 1402. pa su njime vladali lokalni turkmenski begovi. 
Grad su spalili Genovežani prije nego što su ga Osmanlije ponovno zauzele 1425. 

U Samsunu se 19. maja 1919. iskrcao Mustafa Kemal (kasnije nazvan Atatürk) sa svojim trupama, da organizira nacionalni otpor grčkoj inavaziji na Tursku, - taj događaj označio je početak Grčko-turskog rata 1919-1922 i osnivanja Republike Turske 1923. 

## Znamenitosti

Najimpesivnija karakteristika Samsuna je njegova široka avenija uz more u pravcu istok - zapad uz koju su nanizane zgrade državnih ureda, hotela i trgovina.

## Geografija
Samsun je najveći grad na južnoj obali Crnog mora, leži na zapadu prostranog zaljeva između ušća rijeka Kizil i Yeşil, na uskoj obalnoj nizini i djelomično po obroncima brda koja se steru do 400 m. Samsun je udaljen 471 km od Ankare. 

Provincije Samsun površine 9 579 km² je najveći proizvođač duhana u Turskoj. 

## Klima
Samsun ima tipičnu crnomorsku klimu, s kišom tokom cijele godine i toplim vlažnim ljetnima kad temperature dosežu do 27°C. Zime su svježe i vlažne, najniža temperatura je oko 3&nbsp;°C u januaru. 

Temperatura mora varira između 8° - 20&nbsp;°C tijekom cijele godine.

## Privreda

Samsun je centar plodnog poljoprivrednog kraja i najveća turska crnomorska luka. Nagli rast tokom 19. vijeka, bio je povezan s razvojem duhanske industrije i sadnjom duhana u susjednoj Bafri i uvođenjenjem modernih parobroda u crnomorsko pomorstvo. Njegova prirodno dobro zaštićena luka, modernizirana je i proširena 1960., i od tad je najveća luka na crnomorskom primorju. Iz luke se izvozi željezna ruda iz Divriğija, duhan i vuna iz unutrašnjosti, cigarete, gnojiva i tekstil iz gradskih tvornica. Samsun je krajnja stanica željezničke mreže unutrašnje Anadolije, cestama je dobro povezan sa Ankarom i Sivasom. 

Pored grada 25 km u pravcu istoka u mjestu Çarşamba nalazi se Aerodrom Samsun-Çarşamba (IATA: SZF, ICAO: LTFH) iz kojeg postoje letovi za Istanbul i Ankaru.

## Obrazovanje
Samsun ima *[[Univerzitet]] 19. maj*, osnovan 1975.

## Gradovi prijatelji

## Izvori

## Vanjske veze
* Samsun na portalu Encyclopædia Britannica Online 
* Službene stranice grada
VOX

**VOX** ili rjeđe **Vox** njemački je televizijski kanal sa sjedištem u Kölnu i u vlasništvu RTL Group-a.

## Historijat
S radom je otpočeo 25. januara 1993. nakon što ga je osnovao konzorcij njemačkih medijskih tvrtki na čelu sa studijem UFA. Prve godine je imao izuzetno slabu gledanost te je 1994. podvrgnut likvidaciji, tokom koje ga je otkupila njemačka filijala medijske kuće News Corporation. Tada je nastavio s radom, a 1999. ga je od *News Corporationa* otkupio *RTL Group*.

## Program
Program kanala predstavlja kombinaciju američkih igranih filmova i TV-serija, kao i vlastitih produkcija, među kojima se ističu kulinarske emisije i njemačka verzija *[[reality show]]a* *"X-Factor"*. Od 1994. do 2004. na VOX-u se emitirao i TV-magazin *"[[Wa(h)re Liebe]]"*.

## Vanjske veze
*  Službena stranica
*  15 Jahre VOX 
* HD+ site
Meka pornografija

**Softcore**, **soft** ili (doslovno) **meka pornografija** je naziv koji se koristi za sve vizualne sadržaje (slike, stripovi, fotografije, filmovi, video-snimke) erotskog i/li pornografskog sadržaja koji su manje eksplicitni od *hardcore*, *hard* ili *[[tvrda pornografija|tvrde]]* pornografije. Pod time se obično podrazumijevaju prikazi osoba koje su djelomično ili potpuno gole, odnosno simuliraju seksualnu aktivnost kao što su snošaj i masturbacija; "meka" pornografija gledatelju sugerira, ali eksplicitno ne prikazuje seksualnu aktivnost ili uzbuđenost, pa stoga priječi prikaz muške erekcije, analne ili vaginalne penetracije, felacija i kunilingusa, odnosno ejakulacije.

Izraz je u upotrebu ušao 1970-ih nakon što je seksualna revolucija omogućila prikaz dotle legalno nedostupnih seksualnih sadržaja, ali je svejedno od strane društvenog mainstreama, vlasti ili kulturnog establišmenta zadržan negativan stav prema njegovim najeksplicitnijim oblicima. "Meka pornografija" se tako smatra prihvatljivijim ili, barem manje štetnim, oblikom pornografije, a taj stav se odražava kroz daleko blagonakloniji odnos službenih i neslužbenih cenzora. Najvidljiviji primjer su zakonodavstva mnogih zemalja koja priječe javno prikazivanje "tvrdih" sadržaja na televizijskom programu, ali dozvoljavaju emitiranje "mekih" sadržaja odnosno rad TV-kanala specijaliziranih za "meke" porno-filmove.

Dijelom i zbog toga, neki od autora i producenata "tvrdih" porno-filmova ponekad znaju paralelno snimati i njihove "soft" verzije namijenjene prije svega takvim TV-kanalima.

## Povezano

* Test Mull of Kintyrea
* Erotski triler

## Izvori
Javna golotinja

Izraz **javna golotinja** podrazumijeva djelomična ili potpuna nagost neke osobe koja se kao takva svjesno i svojevoljno pojavljuje na nekom javnom mjestu, u pravilu u nekoj zajednici gdje se takvo ponašanje smatra nemoralnim, neprimjerenim ili protivnim uvriježenim pravilima odijevanja. Pod time se, pak, ne podrazumijeva golotinja osobe u njenom domu, odnosno javnom prostoru gdje se ona mora očekivati iz praktičnih razloga (npr. presvlačenje u garderobi ili liječnički pregled); ona također ne uključuje nudističke plaže. 

Javna golotinja kao najčešći motiv ima skretanje pažnje na sebe; u nekim slučajevima može predstavljati oblik protesta, a vrlo često posljedica egzibicionizma, odnosno konzumacije alkohola i droge. Razna zakonodavstva različito reagiraju na javnu golotinju; u većini zapadnih zemalja se tretira kao prekršaj koji sa sobom povlači novčane globe ili kratke zatvorske kazne.

## Povezano
* Streaking
* Lady Godiva
* Femen
Megan Leigh

**Megan Leigh** (2. mart 1964&nbsp;– 16. jun 1990) bila je američka striptizeta i pornografska glumica. Rodila se u Oaklandu kao **Michelle Maira Schei**. U dobi od 14 godina je pobjegla iz kuće, u dobi od 16 godina je došla na Guam raditi u salonu za masažu, da bi sa 18 godina počela plesati gola u San Franciscu. Tamo je stekla popularnost pod umjetničkim imenom "Eve" i primala napojnice od nekoliko hiljada dolara po nastupu (koje je uglavnom trošila na drogu). Krajem 1986. je prošla kroz postupak detoksifikacije, promijenila izgled i uzela ime Megan Leigh te u ljeto 1987. nastupila u filmu *Secrets Behind the Green Door* (nastavku *[[Behind the Green Door]]*). Njenu karijeru je okončalo samoubistvo hicem iz vatrenog oružja; kao motiv se navodi depresija izazvana odbijanjem porodice da prihvati njenu lezbijsku vezu.

## References

## Vanjske veze
* Biography at LukeIsBack.com
* 
* 
*
Keisha

**Keisha** (25. oktobar 1966 - ) je američka pornografska glumica. Odrasla je kao dijete meksičko-indijanskog oca i majke švedskog porijekla, čime objašnjava svoj "egzotični" izgled koji joj je pomogao u karijeri. Nakon završetka srednje škole je radila kao sekretarica, potom kao operator linije za telefonski seks; porno-karijeru je započela nakon što ju je 1986. njen šef odveo na dodjelu nagrada XRCO. Mnogi su joj tamo ponudili posao, a odluku je donijela kada joj je rečeno da Traci Lords "vozi Ferrari". Prvi film je snimila iste godine, a sljedeće godine počela nastupati po SAD i Kanadi kao striptizeta. Porno-karijeru je prekinula 1996. kako bi upisala koledž, ali joj se vratila nakon diplome tri godine kasnije.

2006. je nastupila u mainstream filmskoj komediji *[[Beer League]]*. 

## Izvori

## Vanjske veze

* 
* Transcribed Chat  at Adult DVD Talk
* Biography at LukeIsBack.com
* 
* 
*
Jim Courier

**Džejms Spenser Kurijer, mlađi** (, 17. 8. 1970) ili **Džim Kurijer** je bivši američki teniser koji je bio prvi na ATP listi.

## Karijera
Kurijer je igrao finale 5 masters turnira i sve osvojio. Stigao je do finala sva četiri Grend slema u pojedinačnoj konkurenciji, od čega je osvojio 2 Rolan Garosa, 2 Australian Opena i po jedanput je bio finalista US Opena i Vimbldona. Ukupno je osvojio 23 turnira u karijeri, a povukao se iz profesionalnog tenisa 2000. godine. Posle toga radi kao sportski komentator na televizijama USA Network, NBC Sports, TNT, ITV i Seven Network.

## Vanjske veze

* 
*
Diskografija Maite Perroni

## Diskografija sa RBD
### Studio albums

### Live albums

### Kompilacije i ucesca

 Certifikacija za obe verzije albuma i Brazilsku i Spansku.

### Singlovi
Svi regularno izdati singlovi i njihove pozicije na top listama na jednom mjestu
U.S. Billboard Hot 100 (**U.S. Hot 100**) ), U.S. Hot Latin Songs (**U.S. HLS**) , U.S. Latin Pop Airplay (**U.S. LPA**) , Romania (**ROM**)  

### Ostale pjesme

### DVDs

## Videografija sa RBD

### Sniglovi van albuma

## Diskografija kao solista

### Kolaboracije

## Videografija kao solista

### DVDs
1426.

Godina **1426** (**[[rimski brojevi|MCDXXVI]]**) bila je redovna godina koja počinje u utorak (1. 1. po julijanskom kalendaru).

## Događaji
* januar - Dubrovačko Vijeće umoljenih dozvolilo trgovcima da robu za Srbiju nose preko Zete - znak sređivanja prilika u tom kraju.
* januar, krajem - Sandalj Hranić u poseti Dubrovniku (imovinska pitanja, regulisanje skloništa u slučaju potrebe).
* 22. 4. - Đurađ Branković i Frančesko Kvirin sastavili u Vučitrnu završni tekst ugovora o mletačko-srpskom razgraničenju u Zeti (dopuna ugovoru iz 1423).
* travanj - svibanj - Nikola Frankapan postavljen za bana Hrvatske i Dalmacije.
* maj - Despot Stefan Lazarević u Tati dobio od ugarskog kralja Žigmunda povelju kojom se Đurađ Branković priznaje za naslednika despota, po cenu Mačve, Beograda i Golupca.
* maj - U Bosnu bez otpora upalo 4000 Turaka, odakle tokom leta upadaju u Usoru, oblast Zlatonosovića i Hrvatsku odakle vode mnogo roblja (većinom se povlače u avgustu uz zadržavanje kontrole nad nekim važnim klancima).
* 16. 6. - Husitski ratovi: Bitka kod Ústí nad Labem (Aussig), pobeda husita.
* 7. 7. - Bitka kod Hirokitije u kojoj su Barsbayevi egipatski mameluci zarobili kiparskog kralja Janusa; mameluci su opljačkali Larnaku i Nikoziju i odveli mnogo roblja.
* 22. 7. - Despot Stefan ratifikovao srpsko-mletački ugovor iz aprila (između ostalog Mlečanima priznati Paštrovići, kojima je priključen i Grbalj) - ni ovaj ugovor se neće sprovesti do kraja.
* 15. 8. - Dubrovačka vlada raspisala poternicu za posadom broda koji je prevezao Stefana Balšića Maramontea iz Apulije u Zetu.
* 11. 9. - Kvirin i Branković u Drivastu sastavili Izjave o granicama Skadra, Drivasta, Ulcinja, Ratačke opatije (kod Bara), Budve (prelazi despotu) i Kotora (ostaju još kotorska opština i Svetomiholjska metohija).
* decembar - U Erdelju se okuplja ugarska vojska za odbranu Vlaške.
* 27. 12. - U Lipovi umro ugarski vojskovođa Pipo Spano (Pipo od Ozore, Filip Mađarin), nakon borbi s Turcima jesenas.
* 31. 12. - Dubrovačka Republika kupila Donje (zapadno) Konavle od vojvode Radoslava Pavlovića.

### Tokom/tijekom godine
* 1425-26 - Prva hilandarska povelja Jovana/Gjona Kastriotija i četvorice sinova, među kojima je i Đorđe/Gjergj, budući Skenderbeg (njegov prvi pomen).
* Masaccio slika u Budimu.

## Rođenja

## Smrti

* 27. 12. - Pipo Spano, ugarski vojskovođa († 1369)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)
Bijeli dud

**Bijela murva** (*Morus alba*) ili **bijeli dud** je brzo rastuće srednje veliko drvo kuglaste krošnje, srednje dugog životnog vijeka, koje naraste do nekih 20 metara visine, tj. nešto više nego crna murva. Pradomovina ovog stabla je sjeverna Kina, a danas je posvuda rasprostranjena. Listovi su nazubljeni i prema vrhu oštri, mogu biti i do 30&nbsp;cm dugački premda su najčešće između 5 i 15&nbsp;cm. Lišće u hladnijim predjelima otpada zimi, a u toplim predjelima ovo stablo je vazdazeleno. Cvjetovi su jednospolni, a na stablu su prisutni cvjetovi oba spola, muški veličine 2–3,5&nbsp;cm, a ženski nešto manji (1–2&nbsp;cm). Plodovi su jagodastog oblika, bjelkaste do roza boje, veličine 1,5–2&nbsp;cm. Beru se od lipnja do kolovoza. Razne ptice konzumiraju plodove što omogućava širenje sjemenki.

## Uzgoj

Uzgoj bijele murve za potrebe proizvodnje svile je počeo prije 4000 godina u Kini. Danas je u Kini oko 6,260&nbsp;km² posađeno bijelom murvom. U Indiji je također rassprostranjena i to na oko 2,820&nbsp;km². Uzgoj je raširen i na druge krajeve svijeta, a u SAD su je za potrebe uzgoja križali s crvenom murvom, dobijajući poseban hibrid. Zbog toga je stavljena na popis invazivnih vrsta u dijelovima Sjeverne Amerike.

## Uporaba

Lišće bijele murve je glavna hrana ličinki dudovog svilca, ali se isto tako upotrebljava i u ishrani domaćih životinja. Plodovi imaju široku uporabu, od konzumacije sirovih plodova ili preradom. Plod bijele murve sadrži slobodne organske kiseline, vitamin C, karotin, pektin, invertni šećer, sluz, gume i smolu.
Prerađen plod bijele murve pomaže kod upale krajnika, želučanih problema, groznice i proljeva, a koristi se i za tretman groznice, glavobolju, upale očiju, kašlja,...

## Etimologija

Naziv **bijeli dud** dolazi iz turskog jezika (tur. *dut*). Izraz "bijela murva" je hrvatski naziv za ovu biljku, a isto tako se naziva i u Poljskoj; hrvatski i poljski su jedini od slavenskih jezika zadržale slavenski naziv za ovo stablo.

## Izvori

## Vanjske veze

* U.S. Forest Service Invasive Species Weed of the Week
* USDA GRIN White Mulberry
* [Diagnostic photos, [Morton Arboretum] acc. 380*82-1]
* USDA NRCS Plants Profile, ''Morus alba''
Megakariocit

**Megakariocit** je najveća hematopoezna ćelija od koje se procesom trombocitopoeze otkidaju delovi citoplazme formirajući krvne pločice (trombocite). Prečnik dostiže 100 μm, a jedro je izdeljeno na režnjeve i poliploidno, sadrži od 16 do 32 kompleta gena. Tokom procesa dupliranja DNK (replikacija) ne povećava se samo veličina jedra već i količina citoplazme.

U blizini jedra nalaze se organele koje učestvuju u procesima sinteze, mitohondrije i centriole, a na periferiji citoplazme obrazuju se trombocitni demarkacioni kanali podeljeni na **trombocitna polja**. Od svakog trombocitnog polja obrazovaće se jedan trombocit. Sa površine megakariocita odvajaju se citoplazmatski nastavci u vidu traka velikih dimenzija koji se provlače između ćelija endotela i dospevaju u šupljinu krvnog suda. Otkidanjem sa trombocitnih traka nastaju trombociti pa tako od jedne trake može da se odvoji i do 1200 krvnih pločica. Jedan megakariocit može da obrazuje najviše šest takvih traka, a da potom dolazi do njegove degeneracije i zamene novim megakariocitom.

## Literatura

* *Pantić, V:Biologija ćelije, Univerzitet u Beogradu, Beograd, 1997.*
* *Trpinac, D: Histologija, Kuća štampe, Beograd, 2001.*
* * Šerban, M, Nada: Pokretne i nepokretne ćelije - uvod u histologiju, Savremena administracija, Beograd, 1995.*

## Vanjske veze
* BioNet škola 
* Immature megakaryocyte * ''Megakaryocytes: Mature''  
* ''Cell size comparison''
* Infant Bone Marrow Transplant Journal
Protrombinsko vreme

**Protrombinsko vreme** (*PT*) i izvedene veličine *protrombinski odnos* ( - *PR*) i *internacionalni normalizovani odnos* ( - *INR*) su mere *spoljašnjeg puta* koagulacije. Ovaj test je još naziva *ProTime INR* i *INR PT*. On se koristi za određivanje tendencije zgrušavanja krvi, u merenju doze varfarina, oštećenja jetre, i statusa vitamina K. PT meri faktore I, II, V, VII, i X. On se koristi zajedno sa parcijalnim tromboplastinskim vremenom (aPTT), koji je mera *unutrašnjeg puta*.

## Laboratorijska merena
### Normalni opseg
Referentni opseg za protrombinsko vreme je obično oko 10-13 sekundi; normalni opseg za INR je 0.8–1.2. Povišena terapeutska antikoagulacija odgovara INR opsegu od 2-3. Ona se na primer može ostvariti primenom varfarina.

### Metodologija

Protrombinsko vreme se najčešće meri koristeći krvnu plazmu. Krv se stavlja u epruvetu u kojoj je tečni citrat, koji deluje kao antikoagulans putem vezivanja kalcijuma iz uzorak. Krv se pomeša, zatim se centrifugira da bi se odvojile krvne ćelije od plazme. Kod novorođenčadi se koristi kapilarni uzorak cele krvi.

Plazma se analiza na 37&nbsp;°C. Višak kalcijuma se doda (čime se poništava dejstvo citrata), te se omogućava zgrušavanje krvi. Za precizno merenje proporcija krvi i citrata treba da bude fiksirana.

Tkivni faktor (takođe poznat kao faktor III) se doda i vreme potrebno da se se formira ugrušak se optički meri. Neke laboratorije koriste mehanička merenja. Protrombinski odnos je protrombinsko vreme pacijenta podeljeno rezultatom kontrolne plazme.

## Reference

## Vanjske veze
* Oprez od krvarenja zbog interakcije oralnih antikoagulanasa sa drugim lekovima
The Pretender (TV serija)

***The Pretender*** je američka igrana TV-serija koja se originalno emitirala na programu TV-mreže NBC od 1996. do 2000. Njen naslovni protagonist je bio Jarod (čiji je lik tumačio Michael B. Weiss), genije i bivši vunderkind s nevjerojatnom sposobnosti da stekne i koristi bilo kakvu vještinu, odnosno preuzme identitet i posao bilo kakve osobe. Radnja je pratila njegove napore da izbjegne operativce tajanstvene korporacije "The Centre" koja ga je odgojila - bivšeg mentora Sydneya (čiji je lik tumačio Patrick Bauchau) i prijateljicu iz djetinjstva Miss Parker (koju je glumila Andrea Parker). Snimanje serije je 2000. godine obustavljeno nakon četiri sezone, nakon čega je mreža TNT snimila nastavke u obliku dva TV-filma - *[[The Pretender 2001]]* i *[[The Pretender: Island of the Haunted]]* - od kojih su oba završili s cliffhangerima, tako da The Pretender još uvijek nema "pravo" finale.

*The Pretender* je imala crossover, odnosno dijeli isti fiktivni univerzum sa TV-serijom *[[Profiler (TV serija)|Profiler]]*, s obzirom da se lik Jaroda pojavljivao u njenim epizodama.

Steven Long Michael i Craig Van Sickle, autori serije, tvrde da im je kao inspiracija za lik Jaroda poslužio Ferdinand Waldo Demara, legendarni varalica koji je operirao 1950-ih.

Godine 2012. je serija emitirana na srpskohrvatskom govornom području na programu kanala Fox Crime.

## Vanjske veze
*
Rai 3

**Rai 3** (*Rai tre*) je treći od tri glavna televizijska kanala koje emitira italijanska javna televizija Rai - prethodna dva su Rai 1 i Rai 2. S emitiranjem je otpočeo 15. decembra 1979. pod nazivom *Rete Tre* (Mreža 3), dok je ime Rai dobio tri godine kasnije. Originalno je zamišljen kao kanal s "ozbiljnim" sadržajima vezanim uz kulturu, obrazovanje, odnosno različite italijanske regije koje imaju vlastite regionalne verzije, uključujući i emisije na jezicima etničkih manjina (francuski u dolini Aoste, njemački u Južnom Tirolu i slovenski u Furlaniji-Veneciji-Julijskoj Krajini. 1980-ih je, u okviru međustranačkoj sporazuma, taj kanal prepušten kadrovima iz opozicijske Komunističke partije.

Od originalnih programa koji se danas prikazuju na Rai3 se ističe talk show ''Ballaro'', koji se emitira od 2002. godine.

## Izvori

## Vanjske veze
* Službena stranica
Vox

**Vox** ili **VOX** može značiti:

* VOX TV, ugašena lokalna televizijska stanica na razini grada Zadra
* VOX (TV postaja), njemački televizijski kanal
* Vox (tvrtka), tvrtka koji proizvodi glazbenu opremu
* Vox, vrsta vodke koja se proizvodi u Nizozemskoj
Patrick Bauchau

**Patrick Nicolas Jean Sixte Ghislain Bauchau** (6. decembar 1938 -) je belgijski glumac. Rodio se kao sin Henryja Bauchaua, belgijskog romanopisca i psihoanaltičara poznatog po učešću u pokretu otpora za vrijeme drugog svjetskog rata i školske direktorice Mary Kozirev. Odrastao je u Belgiji, Švicarskoj i Engleskoj, te stekao izuzetno kvalitetno obrazovanje i znanje brojnih svjetskih jezika. Glumačku karijeru je započeo u filmovima francuskog Novog vala 1960-ih, a 1982. je imao zapaženu ulogu kao protagonist Wendersovog filma *[[Der Stand der Dinge]]*. Posljednjih decenija je postao poznat zbog brojnih nastupa na američkoj televiziji, među kojima se ističe uloga Sydneya, mentora protagonista TV-serije *[[The Pretender]]*.

Patrick Bauchau je u braku sa Mijanou Bardot, sestrom francuske glumice Brigitte Bardot.

## Reference

## Vanjske veze
*
Michael T. Weiss

**Michael Terry Weiss** (2. februar 1962 -) je američki glumac, najpoznatiji po ulozi Jaroda, protagonista TV-serije *[[The Pretender (TV serija)|The Pretender]]*.

## Izvori

## Vanjske veze
* 
* 
* Michael T. Weiss  na Internet Off-Broadway Database
Andrea Parker

**Andrea Nicole Parker** (Okrug Monterey, Kalifornija, 8. mart 1970 -) je američka glumica i bivša balerina. Najpoznatija je po ulozi Miss Parker, progoniteljice protagonista TV-serije *[[The Pretender (TV serija)|The Pretender]]*.

## Vanjske veze i izvori
*  Retrieved April 18, 2005
* Bravo Channel (2005) Celebrity Poker Showdown Profile Retrieved April 18, 2005
* Andrea Parker Zone NBC Peacock Buzz Article  Retrieved May 23, 2005
* Andrea Parker Fan Club Andrea Parker unofficial online fanclub
* About.com Entertainment Primetime TV Awards 2003 Page 
* Andrea Parker  at the TV.com
*
Masovna obmana

**Masovna obmana** ili **hoaks** () ili, kolokvijalno, **[[Novinska patka|patka]]**, je izraz kojim se označava obmanjivanje, odnosno prevara većeg broja ljudi svjesnim iznošenjem neistinitih informacija. Ono može imati različite motive – od šale, skretanja pozornosti na sebe do nastojanja da se nekome naškodi ili stekne materijalna korist.

## Povezano
* Urbana legenda
* Lažna zastava

## Vanjske veze
* The Culture Jammer’s Encyclopedia
* Snopes - Urban Legends Reference Pages
* The Greatest Hoaxes of All Time  — slideshow by *[[Life magazine]]*
* "What's All This Hoax Stuff, Anyhow?" (Bob Pease article on ''Electronic Design'' website) 
* Book: "Extraordinary Popular Delusions and the Madness of Crowds", by Charles MacKay
* Chloe and Keith's Wedding hoax -- link to video and commentary at *USA Today*
* Leyendas Urbanas - Urban Legends and Hoaxes in Spanish
Eksploatacijski film

**Eksploatacijski film** je izraz kojim se označava široka grupa igranih i, rjeđe, dokumentarnih filmova, odnosno uz njih vezanih žanrova i podžanrova kojima je zajedničko nastojanje da se na, uvjetno rečeno, "sirovi" i eksplicitan način iskoristi, odnosno *eksploatira*, sklonost publike prema prikazu seksa i nasilja, odnosno interes za sadržaje kojih nema u "pristojnim" ili mainstream filmovima.

Pojam eksploatacijski film () se prvi put pojavio u SAD 1960-ih kako bi se označili filmovi, najčešće napravljeni s niskim budžetom i u nezavisnoj produkciji, odnosno izvan sistema velikih studija koji su bili karakteristika za Stari Hollywood. Taj se izraz proširio i na ne-američke filmove napravljene za američko, odnosno zapadno tržište koji su se s Hollywoodom nastojali natjecali rušenjem njegovih konvencija i ograničenja po pitanju sadržaja. Autori eksploatacijskih filmova su, pogotovo u ranijim decenijama, često nastojali iskoristiti i interes publike za razne oblike društvene patologije, najčešće one čiji je senzacionalistički prikaz u medijima stvarao moralnu paniku, a cenzuru su nastojali izbjeći kvazimoralističkim pristupom ili tvrdnjama da imaju poučan, odnosno obrazovni sadržaj.

Neki od najpoznatijih podžanrova eksploatacijskog filma su:

* biker film, posvećen supkulturi bikera;
* peplum, pseudohistorijski filmovi s radnjom smještenom u grčko-rimski svijet;
* spaghetti western;
* blaxpolitation, akcijski/gangsterski filmovi čiji su protagonisti bili američki Crnci; poslužio je kao inspiracija za:
** hixploitation, akcijski/gangsterski filmovi smješteni u milje ruralne SAD čiji su protagonisti siromašni bijelci
* giallo, italijanski kriminalistički filmovi i trileri;
* mondo film, dokumentarci posvećeni prikazu "šokantnih" i bizarnih tema;
* žene u zatvoru, s podvrstama:
** nazisploitation, žene kao zarobljenice nacista;
** nunsploitation, žene zatvorene u samostanima
* vigilante film, čiji je protagonist vigilante, odnosno privatni građanin koji se umjesto vlasti obračunava sa kriminalcima i zlikovcima;
** rape and revenge, filmovima u kojima su žene brutalno silovane, a potom se krvavo osvećuju svojim silovateljima;
* slasher film, horor-film u kome su protagoniste žrtve homicidalnog manijaka;
* splatter film, horor-film čija je specijalnost eksplicitni prikaz sakaćenja i komadanja ljudskog tijela i prolivanja krvi;

## Povezano
* Mockbuster
* Sexposition
* Grindhouse

## Vanjske veze
* THE DEUCE: Grindhouse Cinema Database The original Grindhouse/Classic Exploitation Cinema Wiki.
* "Lights! Camera! Apocalypse!" , an article about Rapture films as Christian exploitation filmmaking
* Cultuurschok  Dutch website dedicated to Cult and Exploitation
* Paracinema Magazine  Quarterly film magazine dedicated to b-movies, cult classics, indie, horror, science fiction, exploitation, underground and Asian films from past and present.
* Grindhouseland | Exploitation Film Reviews 
* MIDNIGHT-THEATRE.com – The Home of Exploitation Cinema 
* BoulevardMovies.com – Exploitation Films on DVD & Blu-ray
Nagrada Konstantin Obradović

**Nagrada «Konstantin Obradović»** je srpska nagrada za unapređenje kulture ljudskih prava.

## Dobitnici nagrada
* 2000. – Predrag Koraksić, karikaturista iz Beograda
* 2001. – Svetlana Lukić i Svetlana Vuković, novinarke radio stanice B92 iz Beograda
* 2002. – Milivoj Despot, stručnjak za humanitarno pravo i bivši sudija Vrhovnog vojnog suda Jugoslavije
* 2003. – Gordana Matković, Ministar za socijalna pitanja u Vladi Republike Srbije do decembra 2003. godine
* 2004. – Desimir Tošić
* 2005. – Ivan Čolović
* 2006. – Miroslav Samardžić i Žene u crnom
* 2007. – Mirko Đorđević i Petar Teofilović
* 2008. – Nebojša Popov
* 2009. – Mirjana Karanović
* 2010. – Milorad Pupovac
* 2011. – Laslo Vegel
* 2012. – nitko
* 2013. – Žarko Korać

## Povezano
* Konstantin Obradović

## Vanjske veze
* Beogradski centar za ljudska prava: ''Fondacija Konstantin Obradović''
Vigilantizam

**Vigilantizam** je izraz kojim se opisuju aktivnosti privatnih građana koji, u nastojanju da zaštite svoj ili živote, odnosno imovinu svojih susjeda i sugrađana, svjesno krše zakon, neovlašteno preuzimajući policijske i pravosudne ovlasti, a što za posljedicu ima nasilje prema stvarnim ili navodnim prijestupnicima kojima je pri tome ugrožena sloboda, tjelesni integritet, a u krajnjim slučajevima i život. Osoba koja poduzima vigilantske aktivnosti se naziva **vigilante** (ili *viđilante*). Vigilantizam se također slikovito opisuje i kao *preuzimanje zakona u svoje ruke*.

Vigilantizam je fenomen koji se obično pojavljuje na područjima gdje je iz različitih razloga došlo do kolapsa državne vlasti, ona nije dovoljno čvrsto uspostavljena ili je opterećena endemskom korupcijom i nesposobnošću. Sva zakonodavstva na vigilantizam u načelu gledaju negativno, a također se povezuje s negativnim fenomenima kao što su rasne, etničke i druge predrasude zbog kojih se vigilantske djelatnosti mogu pretvoriti u linč i pogrom.

Usprkos toga, koncept vigilantizma često uživa popularnost u javnosti, pogotovo u društvima suočenima s eksplozijom kriminala i sličnih oblika društvene patologije. Vigilantizam je čest motiv u popularnoj kulturi, gdje se vigilanti prikazuju kao protagonisti, odnosno osobe koje su prisiljene "istjerivati" pravdu u nedostatku redovnih, odnosno "konvencionalnih" metoda. Jedan od primjeri su superheroji, odnosno "maskirani osvetnici" u američkim stripovima 20. vijeka.

## Povezano
* Linč
* Eskadron smrti
* Posse comutatis
* Krvna osveta

## Vanjske veze
* From Border Stories, a profile of a Minuteman Project volunteer in Campo, CA 
* From Border Stories, a video on the American Border Patrol 
* Lyrics to ''Vigilante Man''  by Woody Guthrie.
* Historical Deadwood Newspaper accounts of George Keating and O. B. Davis hung by vigilantes for stealing horses 1878
* Comfort Ero, “Vigilantes, Civil Defence Forces and Militia Groups: The other side of the privatization of security in Africa,”  *Conflict Trends* (June 2000): 25-29.
* Martha K. Huggins, editor, ''Vigilantism and the State in Modern Latin America: Essays on Extralegal Violence'', Praeger/Greenwood, 1991.
* Bill Ong Hing, “Vigilante Racism: The De-Americanization of Immigrant America” , *Donkeyphant*, Vol. 9 (Summer 2002).
* Tom O’Connor, “Vigilantism, Vigilante Justice, and Victim Self-help” 
* Stephen Faris, “Nigeria’s Vigilante Justice,” *Mother Jones* (April 25, 2002)
* *EyeWitness to History*, “Vigilante Justice, 1851”.
* Steven F. Messner, Eric P. Baumer, and Richard Rosenfeld, “Distrust of Government, the Vigilante Tradition, and Support for Capital Punishment,”  *Law & Society Review* (September 2006)
* Vincent Moss, “The Paedo Vigilante” , *Sunday Mirror* (June 25, 2006)
* American Right To Life, “Abortion Vigilante Worksheet”  designed to deter clinic violence
Svetlana Lukić

**Svetlana Lukić** je beogradska novinarka. Urednica je političke radio emisije Peščanik.

## Biografija

Svetlana je rođena 1958. godine u Beogradu. Diplomirala je na Fakultetu političkih nauka, smer novinarstvo. Bila je urednica i voditeljka kultno-političke emisije "Niko kao ja", na Drugom programu Radio Beograda, krajem 1980-ih i početkom 1990-ih. Njeni najpoznatiji projekti su "Fantom slobode", "Putokaz" i "Peščanik". Od 1994. radi u B92 kao novinarka, urednica i voditeljka.

## Stavovi

Poznata je po svom zalaganju za suočavanje srpskog društva sa ratnim zločinima:

## Priznanja

Svetlana Lukić je dobitnica nagrada Jug Grizelj, Dušan Bogavac, Konstantin Obradović i Nagrade za novinarstvo grada Beograda.

## Izvori

## Vanjske veze
* Tekstovi Svetlane Lukić na Peščaniku
Peplum

**Peplum** ili **mačevi i sandale** () je naziv koji u najširem smislu označava historijske igrane filmove s radnjom smještenom u grčko-rimski svijet, odnosno Evropu i Mediteran u doba Starog vijeka ili milje grčke i/li rimske mitologije. U užem smislu se pod time podrazumijeva eksploatacijski žanr, koji je svoj zenit uživao u Italiji krajem 1950-ih i početkom 1960-ih, a čija je karakteristika bila inzistiranje na akciji čiji su protagonisti obično bili krupni, mišićavi i oskudno odjeveni muškarci; vrlo često su to bili gladijatori, a zbog čega se za takve filmove ponekad koristio i naziv **gladijatorski film**.

Žanr pepluma je u samoj Italiji vukao tradiciju od nijemog filma *[[Cabiria]]* snimljenog 1914. u kome se prvi put pojavljuje mišićavi Maciste, koji će poslije nastupiti kao protagonista niza sličnih filmova do sredine 1920-ih. U zvučnoj eri je žanru pepluma značajan poticaj dao uspjeh holivudskog spektakla ''Quo Vadis'' koji se 1951. snimao u rimskim studijima Cinecitta; za tu produkciju napravljeni setovi i kostimi su kasnije često "reciklirani" za potrebe *pepluma* koje je karakterizirao daleko niži budžet, a obično i niža kvaliteta u odnosu na holivudske uzore. Glavne junake su, pak, često tumačili bodibilderi, a najveću popularnost je uživao Steve Reeves.

Peplumi su se uglavnom prestali snimati sredinom 1960-ih, kada su daleko popularnijima postali mnogo jeftiniji spaghetti westerni. Svojevrsnu su renesansu doživjeli 1980-ih zahvaljujući uspjehu filma *[[Conan barbarin]]*. Jedan od najsvježijih primjera pepluma na televiziji predstavlja američko-novozelandska serija ''Spartacus''.

## Vanjske veze

* ''The Many Faces of Hercules'' at Brian's Drive-In Theatre
* PEPLVM - Images de l'Antiquité, par Michel Eloy (in French)
* http://www.santoandfriends.com  (filmography of Mexican muscleman films)
Publije Varinije

**Publije Varinije** (, fl. 73-72. pne.) bio je rimski političar i vojskovođa, poznat po tome što je za vrijeme Spartakovog ustanka pokušao poraziti pobunjene robove. Spartak je, međutim, uspio poraziti prvo njegovu prethodnicu od 2000 ljudi pod legatom Lucijem Furijem, a potom i glavninu snaga od 4000 ljudi te na kraju uništio i Varinijev logor gdje se nalazilo 10000 ljudi. Varinije je, međutim, uspio pobjeći.

Varinije se pojavljuje kao lik u  TV-serije ''Spartacus'', gdje je opisan kao glavni politički suparnik Gaja Klaudija Glabera. Njega tumači australski glumac Brett Tucker.

## Reference

## Literatura
* Bradley, Keith. Slavery and Rebellion in the Roman World. Bloomington: Indiana University Press, 1989, pp.&nbsp;95–96. 
* Broughton, T. Robert S. "Magistrates of the Roman Republic." Vol. 2. Cleveland: Case Western University Press, 1968, p.&nbsp;110 & 119.
Peplos

**Peplos** (grčki: πέπλος) je u Antičkoj Grčkoj, bila duga i široka ženska haljina, bez rukava sa bogatim naborima. U početku je to bio četvorougaoni komad vunene tkanine koji se kopčama spajao na ramenima. Posle je gornji deo bio sašiven. Peplos donekle sliči hitonu.

## Vanjske veze

* http://seegras.discordia.ch/Medieval/Kleidung/Peplos.phtml
* http://www.classics.cam.ac.uk/museum/peplostext.html
Kendall Schmidt

**Kendall Francis Schmidt** (2. novembar 1990.) je američki glumac i pjevač, najpoznatiji po ulozi Kendalla Knighta u TV-seriji *[[Big Time Rush]]*.

Također je izabran kao vođu BTR-a po njegovim fanovima. Kada se Big Time Rush raspao, Kendall je ušao u bend Heffron Drive.

Dok nije ušao u bend Haffron Drive, bio je u najpopularnijem svjetskom bendu Big Time Rush. Cijeli bend je imao oko 7,500,000,000 fanova.

## Reference

## Vanjske veze

* Official Site of Big Time Rush 
* 
*
Kars

**Kars** (azerski: *Qars*, kurdski: *Qers*, armenski: *Ղարս, Կարս*, gruzijski: *ყარსი*, ruski: *Карс*) je grad u istočnoj Anadoliji u Turskoj od 78.473 stanovnika, administrativni centar Provincije Kars od 325.016, u regiji Istočna Anadolija.

## Historija

Kars je bio prijestolnica nezavisne armenske kneževine tokom 9. i 10. vijeka. Turci seldžuci zauzeli su Kars u 11. vijeku, nakon njih grad su zauzeli Mongoli u 13. vijeku a nakon njih mongolski vladar Timur 1387. godine. Od 1514. Kars je dio Osmanskog Carstva. Grad je izdržao opsadu Perzijanaca 1731. i Rusa 1807., ali je nakon tog dvaput okupiran od strane Rusa 1828. i 1855. Carska Rusija je službeno anektirala grad 1877. – 1878, koji je od 1878. do 1881. bio prijestolnica Karske oblasti. Rusija je nakon potpisivanja Brest-Litovskog Mira vratila Kars Turskoj, 1918. Sovjetski Savez ga je nakon toga ipak pokušao vratiti 1945. – 1947., ali taj put kao dio Armenske SSR.

Kraj oko Karsa bio je dio Armenskog kraljevstva u antici i ima brojne gradove iz tog razdoblja. Istočno od Karsa pored granice sa Armenijom, leži historijska prijestolnica Kraljevine Armenije iz 10. vijeka – Ani.

## Geografija

Kars leži u brdovitom sjeveroistoku Turske, na visoravni od 1750 m u dolini rijeke Kars pritoke Araksa, 80&nbsp;km od granice Armenije. Kars je udaljen 193&nbsp;km od Erzuruma i 1100&nbsp;km od Ankare.

Grad je podijeljen na dva dijela, stari grad na brdu i novi grad na jugu, koji se proteže duž obje obale rijeke Kars. Ta dva dijela grada povezuje drevni most izgrađen još u vrijeme seldžukčke vlasti.

## Znamenitosti
Najvredniji historijski spomenici Karsa su Džamija Kümbet, nekadašnja armenska crkva Apostola iz 10. vijeka koja je pretvorena u džamiju, turski hamam iz osmanskog perioda i stara tvrđava iznad rijeke izgrađena vjerojatno krajem 16. vijeka.

## Klima
Kars ima Umjereno kontinentalnu klimu po Köppenovoj klasifikaciji klime, sa vrućim ljetima i vrlo hladnim snježnim zimama. Na grad i okolicu prosječno padne na godinu oko 330&nbsp;mm oborina i to uglavnom u proljeće i jesen. Ljeti se temperature popnu do 26 °C, ali zimi padnu i do -40&nbsp;°C.

## Privreda

Danas je Kars trgovački centar stočarskog kraja, poznatog širom Turske po svojim sirevima. U gradu ima manufaktura koje na tradicionalni način proizvode grube vunene tkanine, ćilime i kape. Kars je zbog svog strateškog položaja i danas velik vojni garnizon. Grad je dobro povezan željeznicom i cestama sa većim turskim gradovima.

Na periferiji grada 6&nbsp;km u pravcu sjevera, nalazi se Aerodrom Kars (IATA: KSY, ICAO: LTCF) izgrađen 1988. iz kojeg postoje letovi za Bonn, Istanbul i Ankaru .

## Gradovi prijatelji

## Izvori

## Vanjske veze

* Kars na portalu Encyclopædia Britannica Online 
* Službene stranice grada
Profiler (TV serija)

***Profiler*** je američka kriminalistička TV serija koja se originalno emitirala na programu mreže NBC od 1996. do 2000. Naslovni protagonist je bio forenzički psiholog zadužen za kriminalističko profiliranje najgorih prijestupnika i zaposlen u fiktivnoj Operativnoj grupi za nasilne zločine FBI sa sjedištem u Atlanti. Prve tri sezone je to bila dr. Samantha Waters (čiji je lik tumačila Ally Walker), a četvrtu sezonu Rachel Burke (čiji je lik tumačila Jamie Luner). Radnja je u prve tri sezone pratila napore Operativne grupe da uhvati serijske ubice, ali i nastojanja Samanthe Waters da se suoči s gubitka muža kojoj ga je ubio tajanstveni serijski ubica Jack Of All Trades.

Serija je dijelila isti fiktivni univerzum sa TV-serijom The Pretender, kao i nekoliko crossover epizoda.

Na samom početku emitiranja su kritičari pronašli dosta sličnosti s temeljnim konceptom TV-serije ''Millenium'' koja se bila emitirala iste sezone.

## Glumačka postava
* Ally Walker ... Dr. Samantha "Sam" Waters (Profiler #1) (sezone 1-3) 64 epizode
* Jamie Luner ... Dr. Rachel Burke (Profiler #2) (sezona 4) 20 epizoda
* Robert Davi ... Agent Bailey Malone (sezone 1-4)
* Julian McMahon ... Det. John Grant (sezone 1-4)
* Roma Maffia ... Dr. Grace Alvarez (sezone 1-4)
* Peter Frechette ... George Fraley (sezone 1-4)
* Erica Gimpel ... Angel Brown (sezone 1-3) 45 epizoda
* Caitlin Wachs ... Chloe Waters (sezone 1-2) 41 epizoda
* Michael Whaley ... Det. Nathan Brubaker (sezona 1) 22 epizode
* Heather McComb ... Frances Malone (sezone 1-2)
* Shiek Mahmud-Bey ... Det. Marcus Payton (sezona 2)
* Traci Lords ... Sharon Lesher (sezona 2)

## Povremena postava
* A Martinez ... Nick Cooper (sezone 1-2)
* Evan Rachel Wood ... Chloe Waters (zamjena za Caitlin Wachs u sezonama 3-4)
* Mark Rolston ... Donald Lucas (sezona 3)
* John Mese ... Paul Sterling (sezona 3)
* Lawrence Pressman ... Walter Anderson (sezona 3)
* Gregory Itzin ... Joel Marks (sezona 4)

## Vanjske veze
* 
* Profiler  at EpisodeWorld.com
Mark Rolston

**Mark Rolston** (7. decembar 1956 -) je američki glumac. Jedna od prvih zapaženijih uloga mu je bila marinac Drake u SF-filmu *[[Aliens]]* 1986. Nakon nje je slijedio niz uglavnom karakternih uloga, gdje je tumačio negativce.

## Reference

## Vanjske veze
* 
*
Evan Rachel Wood

**Evan Rachel Wood** (7. septembar 1987 -) je američka glumica i pjevačica. Odrasla je u jevrejskoj porodici čiji su se članovi bavili teatrom. Svoj glumački debi je imala na televiziji 1994. nastupajući u serijama kao što su *[[American Gothic]]* i *[[Profiler (TV serija)|Profiler]]*. Pažnju je na sebe 2003. skrenula ulogom problematične tinejdžerke Tracy u kontroverznom filmu Thirteen za koju je nominirana za Zlatni globus. Nakon toga je imala zapažene nastupe u filmovima kao što su *[[Across the Universe (film)|Across the Universe]]*, *[[The Wrestler (2008 film)|The Wrestler]]* i mini-seriji *[[Mildred Pierce (TV miniserija)|Mildred Pierce]]*.

Wood je poznata i po ljubavnim vezama sa glumcem Jamiejem Bellom i rock-muzičarom Marylinom Mansonom, a u proljeće 2011. je izjavila da je biseksualka.

## Izvori

## Vanjske veze

* 
* 2001 Interview, on Once and Again, CNN.com 
* 2008 Video Interview on The Wrestler - Toronto International Film Festival *Retrieved 12-11-2008*
A Martinez

**Adolfo Larrue Martinez, III** (27. septembar 1948 -), poznatiji kao **A Martinez**, je američki glumac i pjevač, najpoznatiji po ulozi Cruza Castilla u sapunici *[[Santa Barbara (TV serija)|Santa Barbara]]*. Također je imao zapažene nastupe i u TV-serijama *[[L.A. Law]]* i *[[Profiler (TV serija)|Profiler]]*.

## Izvori

## Vanjske veze
*
Andy Roddick

**Endi Rodik** (, rođen 30. 8. 1982) je bivši američki teniser.

Najveći uspjeh mu je osvajanje US Opena 2003. godine. Također od značajnijih rezultata treba još izdvojiti tri finala Wimbledona 2004., 2005. i 2009. godine (sva tri puta izgubio od Rogera Federera). Karijeru je završio 2012. u pojedinačnoj konkurenciji, dok je u dublu igrao do 2015.

Roddick je jedan od rijetkih tenisača koji se devet puta uzastopce na kraju godine nalazio u top 10 tenisera svijeta.

S američkom reprezentacijom osvojio je Dejvis kup 2007. godine.

## Grend slem finala
### Pojedinačno (4)
#### Pobeda (1)

#### Porazi (4)

## Vanjske veze

* Official website 
* 
*
Erica Gimpel

**Erica Fawn Gimpel** (25. jun 1964 -) je američka glumica, najpoznatija po ulogama na televiziji. Među njima se ističe lik Coco Hernandez u TV-seriji *[[Fame (1982 TV serija)|Fame]]* i Angel Brown u TV-seriji *[[Profiler (TV serija)|Profiler]]*. Također je imala zapažene nastupe kao Adele Newman u *[[ER (TV serija)|ER]]* i Alicia Fennel u *[[Veronica Mars]]*.

## Izvori

## Vanjske veze
* 
*
Roma Maffia

**Roma Maffia** (31. maj 1958 - ) je američka glumica, najpoznatija po televizijskim ulogama. Među njima se ističe forenzički patolog dr. Grace Alvarez u TV-seriji *[[Profiler (TV serija)|Profiler]]* i anesteziolog Liz Cruz u TV-seriji *[[Nip/Tuck]]*.

## Vanjske veze
* 
* Interview with Roma Maffia
Robert Davi

**Robert John Davi** (26. jun 1953 - ) je američki glumac i jazz pjevač, poznat po karakternim ulogama u nizu hollywoodskih filmova i TV-serija. Zbog impozantne pojave je često tumačio negativce ili "tvrde" momke, kao što su Jake Fratelli u filmu *[[The Goonies]]*, specijalni agent Johnson u filmu *[[Die Hard]]*, narko-bos Franz Sanchez u Bondovom filmu *[[License to Kill (film)|License to Kill]]*, te agent FBI Baily Malone u TV-seriji *[[Profiler (TV serija)|Profiler]]*.

Davi je po vjeri rimokatolik i ima konzervativne stavove, te je jedan od rijetkih hollywoodskih glumaca koji otvoreno podržava Republikansku stranku.

## Reference

## Vanjske veze
*
Jamie Luner

**Jamie Michelle Luner** (12. maj 1971 -) je američka glumica, najpoznatija po nastupima na televiziji, među kojima se ističe uloga Lexi Sterling u TV-seriji *[[Melrose Place (1992 TV serija)|Melrose Place]]* i uloga Rachel Burke u TV-seriji *[[Profiler (TV serija)|Profiler]]*.

## Reference

## Vanjske veze
* 
* [Michael Logan. "Luner Landing on ''All My Children''" ''[TV Guide]'' April 6, 2009]
Ally Walker

**Allene Damian** "**Ally**" **Walker** (25. august 1961) je američka glumica i televizijska producentica, režiser i scenaristica. Prije bavljenja glumom je namjeravala biti naučnik, te je na Univerzitetu Kalifornije u Santa Cruzu diplomirala biokemiju te sudjelovala u nekoliko istraživačkih projekata. Prilikom postdiplomskih studija u Londonu je otkrila strast za glumu i 1988. započela profesionalnu karijeru. Jedna od prvih zapaženijih uloga je bila Andrea Bedford u popularnoj sapunici Santa Barbara, a nakon čega su slijedili zapaženi nastupi u filmovima kao što su *[[Universal Soldier]]* i *[[Singles (film)|Singles]]*. Prva važnija uloga je bio lik dr. Samanthe Waters u TV-seriji *[[Profiler (TV serija)|Profiler]]*, a krajem 2000-ih je imala zapaženu ulogu agentice June Stahl u TV-seriji *[[Sons of Anarchy]]*.

Ally Walker je od 1997. u braku s producentom Johnom Landgrafom s kojim ima tri sina.

## Vanjske veze
* Official Website
* 
* 
* 
* 
* 
* Ally as Andrea Bedford
Jim Parsons

**Džejms Džozef „Džim“ Parsons** (; rođen 24. marta 1973) je američki glumac koji je poznat po ulozi Šeldona Kupera u seriji Štreberi.

## Biografija
Rođen je u Hjustonu. Trenutno živi u Los Anđelesu. Svira klavir; prati tenis, košarku i fudbal. Prvo je od tri deteta svojih roditelja. Visok je 188&nbsp;cm.

Završio je glumu na Univerzitetu u Hjustonu. Takođe je magistrirao u San Dijegu. Nakon magistrature se preselio u Njujork gde je započeo svoju glumačku karijeru.

## Nagrade
Dobio je dve *[[Emi]]* nagrade-2009. i 2010. godine. U januaru 2011. godine dobio je *[[Zlatni globus]]* za najboljeg glumca u televizijskoj seriji „Štreberi“ (u ulozi Šeldona).

## Filmografija

## Galerija

Datoteka:Jim Parsons Comic Con.jpg|Džim Parsons

Datoteka:Jim Parsons.png|Džim Parsons 2008.
Datoteka:Jim Parsons.jpg|Džim Parsons


## Reference

## Vanjske veze

* 
* Jim Parsons On The Science Of Sheldon, 'Big Bang'
* Intervju za ''Movieline''